Nudes-A-Poppin

Nudes-A-Poppin مهرجان سنوى للعراة بتجرى فيه مسابقات متنوعة وبيتنظم فى مدينة روزلاون فى ولاية انديانا فى امريكا

 خلفية تاريخية 
ظهرت فكرة تأسيس مهرجان (Nudes-A-Poppin) فى منتجع العراة الموجود فى پلاچ عراه اسمه (Ponderosa Sun Club) فى مدينة روزلاون فى ولاية انديانا فى امريكا ، والهدف من الفكرة دى هو لفت الانظار للشاطئ ده وعمل جو من المتعة والمرح فيه ده غير انه بيجمع تبرعات كتيرة له وبيساهم بشكل كبير فى الدخل القومى لولاية انديانا
ابتدت اول نسخة من المهرجان ده سنة 1975 ، و فى وقت المهرجان بيتقفل الشاطئ على اعضاءه بس و تذاكر دخول المهرجان بتتباع بشكل منفصل . و كان سعر التذكرة 50 دولار امريكانى من سنة 2005 ، وارتفع لمبلغ 60 دولار امريكانى من سنة 2016 . ولغاية سنة 2003 كان المهرجان بيشتغل فى يومين واحد فيهم فى شهر يوليه والتانى فى شهر اغسطس ، لكن من اول سنة 2004 اتغير النظام ده وبقى المهرجان يشتغل مرة واحدة فى السنة فى يومين اجازة اسبوعية فى شهر يوليه من كل سنة

 مسابقات المهرجان 
المسابقات اللى بتشتغل فى مهرجان Nudes-A-Poppin كلها بتعتمد على الاستثاره ومنها : مسابقة Wet T-shirt contest لأكتر تى شيرت مبلول بيظهر تفاصيل جسم الست اللى لابساه ، مسابقة The sexiest pole dance لأكتر ست تثير الجمهور فى رقص الاستربتيز على العمود المعدنى ، مسابقة Naked oil wrestling اللى فيها الرجالة والستات بيلعبوا مع بعض لعبة المصارعه وهما عريانين ملط وبيرشوا اجسامهم بالزيت ، مسابقة Miss Nude لأجمل واحدة عريانة والمسابقة دى بالذات تعتبر اهم مسابقة فى المهرجان ده لأنه اولا بيبقى الحكم فيها لجمهور المهرجان علشان هو اللى بيختار الست اللى هاتفوز جايزة المسابقة ده غير انه بيتفرع منها جوايز شرفية تانية زى (Miss Nude Galaxy) و (Miss Nude Go-Go) و (Miss Nude Up & Comer) و (Miss Nude Rising Star) و (Miss Nude Showstopper) و غيرها
معظم المتسابقين فى مسابقات مهرجان Nudes-A-Poppin بيكونوا ستات ، واغلب الجمهور والمحكمين فيها بيكونوا رجالة . والتصوير الفوتوجرافى فى المهرجان ده نشاط شائع بين الجمهور لأنهم عايزين يتصوروا مع المتسابقين ده غير انه مسموح بيه من ادارة المهرجان ، اما تصوير الفيديو عايز تصريح خاص بيه

المتسابقين فى مسابقات مهرجان Nudes-A-Poppin ممنوع عليهم ممارسة الجنس مع اى حد من جمهور المهرجان

 مصادر 

تصنيف:مذهب التعري
تصنيف:عري علنى
تصنيف:عرى